CELEX: 32016R1045
Language: et
Date: 2016-06-28 00:00:00
Title: Komisjoni rakendusmäärus (EL) 2016/1045, 28. juuni 2016, millega tühistatakse ühe eksportiva tootja hinnakohustuse heakskiit, mis anti vastavalt rakendusotsusele 2013/707/EL, millega kinnitatakse pakutud hinnakohustus, mis on seotud Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) importi käsitlevate dumpingu- ja subsiidiumivastaste menetlustega, lõplike meetmete kohaldamise ajaks

29.6.2016   
            
            
               ET
            
            
               Euroopa Liidu Teataja
            
            
               L 170/5
            
         KOMISJONI RAKENDUSMÄÄRUS (EL) 2016/1045,
   28. juuni 2016,
   millega tühistatakse ühe eksportiva tootja hinnakohustuse heakskiit, mis anti vastavalt rakendusotsusele 2013/707/EL, millega kinnitatakse pakutud hinnakohustus, mis on seotud Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) importi käsitlevate dumpingu- ja subsiidiumivastaste menetlustega, lõplike meetmete kohaldamise ajaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „dumpinguvastane alusmäärus“), eriti selle artiklit 8,
   võttes arvesse nõukogu 11. juuni 2009. aasta määrust (EÜ) nr 597/2009 kaitse kohta subsideeritud impordi eest riikidest, mis ei ole Euroopa Ühenduse liikmed (2) (edaspidi „subsiidiumivastane alusmäärus“), eriti selle artiklit 13,
   pärast liikmesriikidele teatamist
   ning arvestades järgmist:
   A.   HINNAKOHUSTUS JA MUUD KEHTIVAD MEETMED
   
               (1)
            
            
               Määrusega (EL) nr 513/2013 (3) kehtestas Euroopa Komisjon (edaspidi „komisjon“) ajutise dumpinguvastase tollimaksu Hiina Rahvavabariigist (edaspidi „HRV“) pärit või sealt saadetud kristalsest ränist fotoelektriliste moodulite (edaspidi „moodulid“) ja nende põhikomponentide (elementide ja plaatide) Euroopa Liitu (edaspidi „liit“) suunatud impordi suhtes.
            
         
               (2)
            
            
               Eksportivate tootjate rühm volitas Hiina masinate ja elektroonikatoodete impordi ja ekspordi kaubanduskoda (edaspidi „CCCME“) pakkuma komisjonile eksportivate tootjate nimel hinnakohustust, mida kaubanduskoda ka tegi. Hinnakohustuse tingimustest selgub, et see seisneb iga eksportiva tootja jaoks eraldi hinnakohustuses, mida koordineerib praktilistel põhjustel CCCME.
            
         
               (3)
            
            
               Otsusega 2013/423/EL (4) kiitis komisjon selle hinnakohustuse heaks ajutise dumpinguvastase tollimaksu osas. Määrusega (EL) nr 748/2013 (5) muutis komisjon määrust (EL) nr 513/2013, et teha hinnakohustuse heakskiitmisest tulenevad vajalikud tehnilised muudatused seoses ajutise dumpinguvastase tollimaksuga.
            
         
               (4)
            
            
               Rakendusmäärusega (EL) nr 1238/2013 (6) kehtestas nõukogu lõpliku dumpinguvastase tollimaksu HRVst pärit või sealt saadetud moodulite ja elementide liitu suunatud impordi suhtes (edaspidi „vaatlusalused tooted“). Rakendusmäärusega (EL) nr 1239/2013 (7) kehtestas nõukogu ka lõpliku tasakaalustava tollimaksu vaatlusaluste toodete liitu suunatud impordi suhtes.
            
         
               (5)
            
            
               Pärast seda, kui eksportivate tootjate rühm (edaspidi „eksportivad tootjad“) ning CCCME esitasid teatise hinnakohustuse muudetud versiooni kohta, kinnitas komisjon rakendusotsusega 2013/707/EL (8) muudetud hinnakohustuse (edaspidi „hinnakohustus“) heakskiitmise lõplike meetmete kohaldamise ajaks. Kõnealuse otsuse lisas on loetletud need eksportivad tootjad, kelle hinnakohustus vastu võeti, sealhulgas äriühing Zhejiang Xiongtai Photovoltaic Technology Co. Ltd (edaspidi „Shinetime China“) ja temaga seotud äriühing liidus (SHINETIME SOLAR GmbH, edaspidi „Shinetime Europe“) (ühine TARICi lisakood B919).
            
         
               (6)
            
            
               Rakendusotsusega 2014/657/EL (9) kiitis komisjon heaks eksportivate tootjate rühma ja CCCME ettepaneku selgituste kohta seoses hinnakohustuste rakendamisega HRVst pärit või sealt saadetud vaatlusaluste toodete, nimelt moodulite ja elementide suhtes, mis kuuluvad CN-koodide ex 8541 40 90 alla (TARICi koodid 8541409021, 8541409029, 8541409031 ja 8541409039), ning mille on tootnud eksportivad tootjad (edaspidi „hõlmatud toode“). Põhjenduses 4 osutatud dumpinguvastaseid ja tasakaalustavaid tollimakse ning hinnakohustust nimetatakse koos „meetmeteks“.
            
         
               (7)
            
            
               Rakendusmäärusega (EL) 2015/866 (10) tühistas komisjon kõnealusele kolmele eksportivale tootjale antud hinnakohustuse heakskiidu.
            
         
               (8)
            
            
               Rakendusmäärusega (EL) 2015/1403 (11) tühistas komisjon veel ühele eksportivale tootjale antud hinnakohustuse heakskiidu.
            
         
               (9)
            
            
               Rakendusmäärusega (EL) 2015/2018 (12) tühistas komisjon kahele eksportivale tootjale antud hinnakohustuse heakskiidu.
            
         
               (10)
            
            
               Komisjon algatas vastavalt dumpinguvastase alusmääruse artikli 11 lõikele 2 Euroopa Liidu Teatajas
                   (13)5. detsembril 2015 avaldatud algatamisteatega aegumise läbivaatamisega seotud uurimise.
            
         
               (11)
            
            
               Komisjon algatas vastavalt subsiidiumivastase alusmääruse artiklile 18 Euroopa Liidu Teatajas
                   (14)5. detsembril 2015 avaldatud algatamisteatega aegumise läbivaatamisega seotud uurimise.
            
         
               (12)
            
            
               Samuti algatas komisjon vastavalt dumpinguvastase alusmääruse artikli 11 lõikele 3 ja subsiidiumivastase alusmääruse artiklile 19 Euroopa Liidu Teatajas
                   (15)5. detsembril 2015 avaldatud algatamisteatega osalise vahepealse läbivaatamise.
            
         
               (13)
            
            
               Rakendusmäärusega (EL) 2016/115 (16) tühistas komisjon veel ühele eksportivale tootjale antud hinnakohustuse heakskiidu.
            
         
               (14)
            
            
               Rakendusmäärusega (EL) 2016/185 (17) laiendas komisjon Hiina Rahvavabariigist pärit või sealt lähetatud vaatlusaluste toodete impordi suhtes rakendusmäärusega (EL) nr 1238/2013 kehtestatud lõplikku dumpinguvastast tollimaksu Malaisiast ja Taiwanist lähetatud vaatlusaluste toodete impordile, olenemata sellest, kas need on deklareeritud Malaisiast või Taiwanist pärinevatena või mitte.
            
         
               (15)
            
            
               Rakendusmäärusega (EL) 2016/184 (18) laiendas komisjon Hiina Rahvavabariigist pärit või sealt lähetatud vaatlusaluste toodete impordi suhtes rakendusmäärusega (EL) nr 1239/2013 kehtestatud lõplikku tasakaalustavat tollimaksu Malaisiast ja Taiwanist lähetatud vaatlusaluste toodete impordile, olenemata sellest, kas need on deklareeritud Malaisiast või Taiwanist pärinevatena või mitte.
            
         B.   HINNAKOHUSTUSE TINGIMUSED
   
               (16)
            
            
               Eksportivad tootjad nõustusid muu hulgas mitte müüma hõlmatud toodet esimesele sõltumatule liidu kliendile hinnakohustuses kehtestatud teatavast minimaalsest impordihinnast madalama hinnaga hinnakohustuses kindlaks määratud aastase impordikoguse (edaspidi „aastane impordikogus“) piires.
            
         
               (17)
            
            
               Hinnakohustuses esitatakse hinnakohustuse rikkumised, kuigi see loetelu ei ole täielik. Loetelu hõlmab eelkõige sellise faktuurarve või edasimüügiarve väljastamist, mille aluseks olev finantstehing (nt ostjalt tegelikult saadud summa pärast vajalikke kreedit-/deebetarvega seotud kohandusi jms) ei vasta faktuurarve nimiväärtusele.
               Eksportiv tootja vastutab hinnakohustuses määratletud seotud osapoolte mis tahes rikkumiste eest.
            
         
               (18)
            
            
               Ka kohustab hinnakohustus eksportivaid tootjaid esitama komisjonile kord kvartalis üksikasjalikku teavet kogu nende liitu suunduva eksportmüügi ja liidus toimuva edasimüügi kohta („kvartaliaruanded“). Sellistes kvartaliaruannetes esitatud andmed peavad olema täielikud ja õiged ning teatatud tehingud peavad täielikult vastama hinnakohustuse tingimustele.
            
         
               (19)
            
            
               Hinnakohustusest kinnipidamise tagamiseks kohustusid eksportivad tootjad edastama komisjonile kogu vajamineva teabe.
            
         C.   JÄRELEVALVE EKSPORTIVATE TOOTJATE ÜLE
   
               (20)
            
            
               Hinnakohustuse täitmise kontrollimisel kontrollis komisjon teavet, mille olid komisjonile esitanud äriühing Shinetime China ja temaga seotud liidu äriühing ning mis on hinnakohustuse täitmise seisukohast asjakohane. Komisjon sai dumpinguvastase alusmääruse artikli 8 lõike 9 ja subsiidiumivastase alusmääruse artikli 13 lõike 9 alusel tõendeid ka ühe liikmesriigi tolliasutustelt.
            
         
               (21)
            
            
               Põhjendustes 22–25 käsitletakse äriühingu Shinetime China ja temaga seotud liidu äriühingu puhul tuvastatud probleeme, mille tõttu peab komisjon kõnealusele eksportivale tootjale antud hinnakohustuse heakskiidu tühistama.
            
         D.   HINNAKOHUSTUSE HEAKSIIDU TÜHISTAMISE PÕHJUSED
   a)   Müük: Shinetime China
   
               (22)
            
            
               Saadud tõenditest ja avalikult kättesaadavast teabest nähtub, et liidus asuv väidetavalt sõltumatu importija aadress oli vähemalt teatava aja jooksul sama mis äriühingul Shinetime Europe. See väidetavalt sõltumatu importija väljastas lõpptarbijale ühe päikesemoodulite tehingu kohta kaks edasimüügiarvet: ühe arve puhul on järgitud minimaalset impordihinda, teise puhul mitte. Arve numbrid, moodulite kogus ja äriühingu tootekoodid olid samad. Lõpptarbija tegi kõnealuse tehingu eest makse äriühingule Shinetime China ning see vastas arve väärtusele, mille puhul minimaalset impordihinda ei järgitud. Sellist käitumist täheldati vähemalt ühel korral.
            
         
               (23)
            
            
               Lisaks sellele viitavad saadud tõendid, et hinnakohustuse täitmisest on ka muul viisil kõrvale hoitud. Äriühing Shinetime China väljastas liidus asuvale sõltumatule kliendile pro forma arve minimaalsest impordihinnast madalama hinnaga. Kõnealune klient kohustus äriühingu Shinetime China Hongkongi arvele maksma minimaalsest impordihinnast madalama summa.
            
         b)   Müük: Shinetime Europe
   
               (24)
            
            
               Saadud tõenditest nähtub, et ka äriühing Shinetime Europe on esimesele sõltumatule liidu kliendile väljastanud ühe päikesemoodulite tehingu kohta kaks edasimüügiarvet: ühe arve puhul on järgitud minimaalset impordihinda, teise puhul mitte. Arve numbrid, moodulite kogus ja äriühingu tootekoodid olid samad. Makse, mille tegi esimene sõltumatu liidu klient kõnealuse tehingu eest äriühingule Shinetime Europe, vastas arve väärtusele, mille puhul minimaalset impordihinda ei järgitud.
            
         
               (25)
            
            
               Lisaks sellele ei esitanud äriühing Shinetime Europe komisjonile kvartali müügiaruannet perioodi kohta, mille jooksul põhjenduses 24 osutatud tehing toimus.
            
         
               (26)
            
            
               Komisjon hindas esitatud tõendeid ja aruande esitamata jätmist ning järeldas, et hinnakohustuse rikkumine oli toimunud.
            
         E.   KINNITUSARVE TÜHISTAMINE
   
               (27)
            
            
               Saadud tõenditest nähtub, et põhjenduses 24 osutatud edasimüügiarve on seotud järgmise tehinguga:
               
                           Hinnakohustusega seotud kauba faktuurarve number:
                        
                        
                           Kuupäev:
                        
                        
                           Välja andnud:
                        
                        
                           Välja antud:
                        
                     
                           XTSSG1501-004-CI
                        
                        
                           16. jaanuar 2015
                        
                        
                           Zhejiang Xiongtai Photovoltaic Technology Co., Ltd
                        
                        
                           SHINETIME SOLAR GmbH
                        
                     Sellest tulenevalt ja kooskõlas nõukogu rakendusmääruse (EL) nr 1238/2013 artikli 3 lõike 2 punktiga b ja nõukogu rakendusmääruse (EL) nr 1239/2013 artikli 2 lõike 2 punktiga b tunnistatakse kõnealune arve kehtetuks. Äriühingu Shinetime China ja temaga seotud liidu äriühingu hinnakohustusele antud heakskiidu tühistamise jõustumisel tuleks riiklikel tolliasutustel nõuda Euroopa Parlamendi ja nõukogu määruse (EL) nr 952/2013 (19) artikli 105 lõigete 3–6 alusel sisse vabasse ringlusse lubamise deklaratsiooni vastuvõtmise ajal tekkinud tollivõlg. Sellest teavitatakse tollimaksude sissenõudmise eest vastutavaid riiklikke tolliasutusi.
               Sellega seoses meenutab komisjon, et vastavalt komisjoni rakendusmääruse (EL) nr 1238/2013 artikli 3 lõike 1 punktile b, mida tõlgendatakse koostoimes selle III lisa punktiga 7, ning vastavalt rakendusmääruse (EL) nr 1239/2013 artikli 2 lõike 1 punktile b, mida tõlgendatakse koostoimes II lisa punktiga 7, on import tollimaksuvaba üksnes siis, kui arvele on märgitud hind ja võimalikud mahahindlused. Kui need tingimused ei ole täidetud, kuuluvad tollimaksud maksmisele isegi siis, kui kauba faktuurarve ei ole komisjoni poolt tühistatud.
            
         F.   KOGU HINNAKOHUSTUSE TÄIDETAVUSE HINDAMINE
   
               (28)
            
            
               Hinnakohustuses on sätestatud, et ühe eksportiva tootja toime pandud rikkumine ei tähenda automaatselt kõigi eksportivate tootjate hinnakohustusele antud heakskiidu tühistamist. Sellisel juhul hindab komisjon konkreetse rikkumise mõju hinnakohustuse täidetavusele, võttes arvesse selle mõju kõigile eksportivatele tootjatele ja CCCME-le.
            
         
               (29)
            
            
               Komisjon on vastavalt hinnanud äriühingu Shinetime China ja temaga seotud liidu äriühingu rikkumiste mõju hinnakohustuse täidetavusele, võttes arvesse selle mõju kõigile eksportivatele tootjatele ja CCCME-le.
            
         
               (30)
            
            
               Nende rikkumiste eest vastutab ainuisikuliselt kõnealune eksportiv tootja; järelevalve ei ole siiani tuvastanud süsteemseid rikkumisi, mis oleks toime pandud suurema hulga eksportivate tootjate või CCCME poolt.
            
         
               (31)
            
            
               Seepärast leiab komisjon, et see ei mõjuta hinnakohustuse üldist toimimist ning et praegu ei ole põhjust tühistada kõigi eksportivate tootjate ja CCCME hinnakohustusele antud heakskiitu.
            
         G.   KIRJALIKUD ESILDISED JA ÄRAKUULAMINE
   
               (32)
            
            
               Huvitatud isikutele anti võimalus saada ära kuulatud ja esitada oma märkused vastavalt dumpinguvastase alusmääruse artikli 8 lõikele 9 ja subsiidiumivastase alusmääruse artikli 13 lõikele 9. Shinetime China esitas märkusi äriühingute Shinetime China ja Shinetime Europe nimel ning ta kuulati ära.
            
         
      Äriühingute Shinetime China ja Shinetime Europe poolt väljastatud arvete autentsus
   
   
               (33)
            
            
               Shinetime China vaidlustas asjaolu, et äriühingud Shinetime China ja Shinetime Europe olid esitanud arveid ja edasimüügiarveid, mille puhul ei järgitud minimaalset impordihinda. Shinetime China selgitas, et nende sise-eeskirjade kohaselt tuleb kõik ametlikud arved allkirjastada ja varustada templiga. Kuna põhjendustes 23 ja 24 osutatud arvetel puudusid allkiri ja tempel, ei suutnud Shinetime China kõnealuseid arveid oma süsteemis leida. Shinetime China kinnitas üksnes ühe edasimüügiarve väljastamist, mille puhul järgiti minimaalset impordihinda.
            
         
               (34)
            
            
               Komisjon ei nõustu kõnealuse väitega. Komisjon ei seadnud kahtluse alla seda, et eelnimetatud põhjendustes osutatud arved on äriühingu Shinetime China ametlikud arved ja äriühingu Shinetime Europe ametlikud edasimüügiarved.
            
         
               (35)
            
            
               Otse vastupidi, äriühingu Shinetime China väide kõnealuste arvete autentsuse kohta ei ole asjakohane. Komisjon tegi kindlaks, et sõltumatu liidu klient kohustus põhjenduses 23 osutatud tehingu eest maksma äriühingule Shinetime China minimaalsest impordihinnast madalama summa. Komisjon tugines kõnealuses järelduses kirjavahetusele, mida Shinetime China ei saanud oma väidete kohaselt ümber lükata vastavate töötajate lahkumise tõttu. Komisjon leiab, et eespool esitatud järelduse muutmiseks ei piisa üksnes äriühingu Shinetime China avaldusest, et tema süsteemist ei ole võimalik leida ei vastavat kirjavahetust ega kõnealust arvet ning äriühingul puudub arve Hing Kongis.
            
         
               (36)
            
            
               Lisaks tegi komisjon kindlaks ka selle, et makse, mille tegi esimene sõltumatu liidu klient põhjenduses 24 osutatud tehingu eest äriühingule Shinetime Europe, vastas edasimüügiarve väärtusele, mille puhul minimaalset impordihinda ei järgitud. Seega, ehkki Shinetime China väitis, et minimaalsest impordihinnast madalama summa eest väljastatud edasimüügiarve ei ole autentne, ei vastanud selle aluseks olev finantstehing (nt ostjalt tegelikult saadud summa pärast vajalikke kreedit-/deebetarvega seotud kohandusi jms) äriühingu Shinetime Europe poolt ametlikuna kinnitatud edasimüügi faktuurarve nimiväärtusele. Äriühingu Shinetime China väiteid arve maksmise kohta käsitletakse põhjendustes 41–48.
            
         
      Äriühingu Shinetime China poolne müük minimaalsest impordihinnast madalama hinna eest
   
   
               (37)
            
            
               Shinetime China väitis, et põhjenduses 22 osutatud väidetavalt sõltumatult importijalt saadud makse puhul oli tegemist üksnes ettemaksega. Kõnealuse väite põhjendamiseks esitas Shinetime China ekspordidokumendid ning väljavõtte kliendiregistrist seoses väidetavalt sõltumatu importijaga.
            
         
               (38)
            
            
               Komisjon ei nõustu kõnealuse väitega. Riiklikelt tolliasutustelt saadud tõendid näitavad, et liidu lõpptarbija maksis otse äriühingule Shinetime China edasimüügiarve, mille väljastas põhjenduses 22 osutatud väidetavalt sõltumatu importija. Kõnealuse, äriühingule Shinetime China tehtud (minimaalsest impordihinnast madalama) makse puhul oli viitenumbrina esitatud selle edasimüügiarve number, mille oli väljastanud väidetavalt sõltumatu importija.
            
         
               (39)
            
            
               Väljavõte kliendiregistrist ei ole asjakohane, kuna puuduvad täiendavad tõendid, mis seoksid väidetavalt sõltumatult importijalt saadud makse liidu lõpptarbija tehinguga; seega ei lükka see ümber äriühingule Shinetime China esitatud tõendusmaterjali. Sellega seoses ei ole asjakohane ka väide väidetavalt sõltumatu importija võimaliku ettemakse kohta.
            
         
               (40)
            
            
               Komisjon jääb seepärast oma järelduse juurde, et Shinetime China rikkus hinnakohustust, müües toodet minimaalsest impordihinnast madalama hinnaga liidus asuva väidetavalt sõltumatu importija kaudu.
            
         
      Äriühingu Shinetime Europe poolne müük minimaalsest impordihinnast madalama hinna eest
   
   
               (41)
            
            
               Shinetime China väitis, et põhjenduses 24 osutatud tehinguga seotud dokumendid vastasid hinnakohustuse nõuetele ning nende puhul järgiti minimaalset impordihinda. Shinetime China esitas aluseks olevad ekspordidokumendid ja tollideklaratsiooni.
            
         
               (42)
            
            
               Komisjon ei nõustu kõnealuse väitega. Kõnealustele dokumentidele tuginedes esitatud väide, et järgitud on minimaalset impordihinda, on ebaoluline selle hindamiseks, kas aluseks olev maksetehing kinnitas minimaalse impordihinna tegelikku järgimist.
            
         
               (43)
            
            
               Shinetime China väitis samuti, et äriühingule Shinetime Europe tehtud makse puhul oli tegemist üksnes osalise maksega. Lõppmakse koos viivisega äriühingu Shinetime Europe äritegevuse lõpetamise eest maksti äriühingule Shinetime China kümme kuud hiljem. Shinetime China esitas oma osalise maksega seonduva väite tõenduseks aluseks oleva maksekinnituse.
            
         
               (44)
            
            
               Komisjon ei saa selle väitega nõustuda järgmistel põhjustel.
            
         
               (45)
            
            
               Esiteks oli aluseks olevas edasimüügiarves maksetingimusena nimetatud selgesti 100 % ettemaks. Lisaks ei sisaldanud sõltumatu liidu kliendi makse ühtegi viidet ettemaksele. Vastupidi, see hõlmas viidet edasimüügiarvele ning vastas edasimüügiarve väärtusele, mille puhul ei järgitud minimaalset impordihinda.
            
         
               (46)
            
            
               Teiseks võib äriühingu Shinetime China poolt esitatud tarneteatise põhjal järeldada, et päikesemoodulid tarniti tõepoolest sõltumatule liidu kliendile hoolimata maksetingimuse täitmata jätmisest. Lõppmakse tegemist ei nõutud peaaegu kümne täiendava kuu jooksul pärast tarnimist.
            
         
               (47)
            
            
               Kolmandaks ei esitanud Shinetime China muid täiendavaid tõendeid (nt kliendiga sõlmitud kokkulepe väidetava osalise makse kohta või viivise deebetarve), mis toetaksid tema väidet väidetava osalise makse ja viivise kohta, peale kõnealuste summade maksmise kinnitusele.
            
         
               (48)
            
            
               Lisaks ei teavitatud komisjoni ühestki väidetavast maksetaotlusest, sealhulgas viivise maksmise taotlusest.
            
         
               (49)
            
            
               Seetõttu peab komisjon äriühingu Shinetime Europe väiteid alusetuks ning jääb oma järelduste juurde, et Shinetime Europe rikkus hinnakohustust, müües toote liidus asuvale sõltumatule kliendile minimaalsest impordihinnast madalama hinnaga.
            
         
      Aruannete esitamata jätmine
   
   
               (50)
            
            
               Shinetime China väitis, et Shinetime Europe esitas asjakohase kvartali müügiaruande viivitusega. Lisaks möönis Shinetime China, et põhjenduses 24 osutatud tehingust ei teavitatud komisjoni.
            
         
               (51)
            
            
               Jättes kõrvale asjaolu, et Shinetime China ei ole täitnud oma kohustust teavitada komisjoni äriühingu Shinetime Europe äritegevuse lõpetamisest, juhib komisjon tähelepanu sellele, et aruandluskohustus hõlmab vastava kvartali kõiki tehinguid. Shinetime Europe ei ole teavitanud põhjenduses 24 osutatud tehingust, mis leidis aset tema äritegevuse lõpetamisele eelnenud kvartalil. Seepärast jääb komisjon oma järelduse juurde, et Shinetime Europe rikkus hinnakohustusest tulenevat aruandluskohustust.
            
         
               (52)
            
            
               Shinetime China väitis samuti, et kvartaliaruande hilisem esitamine ei ole piisav põhjenduses 24 osutatud tehingu kehtetuks tunnistamiseks.
            
         
               (53)
            
            
               Komisjon juhib tähelepanu sellele, et kõnealuse tehingu kehtetuks tunnistamise põhjuseid on selgitatud põhjendustes 24 ja 27. Kvartali müügiaruande hilisem esitamine ja eelkõige asjaolu, et kõnealusest tehingust ei teavitatud, kujutavad endast hinnakohustusest tuleneva aruandluskohustuse rikkumist. Kõnealuseid rikkumisi ei arvestata kõnealuse tehingu kehtetuks tunnistamise hindamisel, ehkki need õigustavad äriühingu Shinetime China hinnakohustuse tühistamist.
            
         H.   HINNAKOHUSTUSE HEAKSKIIDU TÜHISTAMINE JA LÕPLIKE TOLLIMAKSUDE KEHTESTAMINE
   
               (54)
            
            
               Seega on komisjon kooskõlas dumpinguvastase alusmääruse artikli 8 lõikega 9, subsiidiumivastase alusmääruse artikli 13 lõikega 9 ja hinnakohustuse tingimustega jõudnud järeldusele, et äriühingu Shinetime China ja temaga seotud liidu äriühingu hinnakohustusele antud heakskiit tuleb tühistada.
            
         
               (55)
            
            
               Vastavalt dumpinguvastase alusmääruse artikli 8 lõikele 9 ja subsiidiumivastase alusmääruse artikli 13 lõikele 9 kohaldatakse rakendusmääruse (EL) nr 1238/2013 artikliga 1 kehtestatud lõplikku dumpinguvastast tollimaksu ja nrakendusmääruse (EL) nr 1239/2013 artikliga 1 kehtestatud lõplikku tasakaalustavat tollimaksu automaatselt HRVst pärit või sealt saadetud sellise vaatlusaluse toote impordi suhtes, mille tootja on Shinetime China (TARICi lisakood: B919) alates käesoleva määruse jõustumise päevast.
            
         
               (56)
            
            
               Teavitamise eesmärgil on käesoleva määruse lisas esitatud tabelis loetletud need eksportivad tootjad, kelle hinnakohustusele rakendusotsusega 2013/707/EL antud heakskiit ei muutu,
            
         ON VASTU VÕTNUD KÄESOLEVA MÄÄRUSE:
   Artikkel 1
   Tühistatakse hinnakohustuse heakskiit, mis on antud äriühingule Zhejiang Xiongtai Photovoltaic Technology Co. Ltd ja temaga seotud liidu äriühingule (ühine TARICi lisakood B919).
   Artikkel 2
   Kehtetuks tunnistatakse 16. jaanuaril 2015 äriühingu Zhejiang Xiongtai Photovoltaic Technology Co. Ltd poolt äriühingule SHINETIME SOLAR GmbH väljastatud faktuurarve nr XTSSG1501-004-CI. Käesolevaga antakse riiklikele tolliasutustele korraldus nõuda rakendusmääruse (EL) nr 1238/2013 artikli 3 lõike 2 punkti b ja rakendusmääruse (EL) nr 1239/2013 artikli 2 lõike 2 punkti b alusel sisse vabasse ringlusse lubamise deklaratsiooni vastuvõtmise ajal tekkinud tollivõlg.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuni 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 343, 22.12.2009, lk 51.
   
      (2)  ELT L 188, 18.7.2009, lk 93.
   
      (3)  ELT L 152, 5.6.2013, lk 5.
   
      (4)  ELT L 209, 3.8.2013, lk 26.
   
      (5)  ELT L 209, 3.8.2013, lk 1.
   
      (6)  ELT L 325, 5.12.2013, lk 1.
   
      (7)  ELT L 325, 5.12.2013, lk 66.
   
      (8)  ELT L 325, 5.12.2013, lk 214.
   
      (9)  ELT L 270, 11.9.2014, lk 6.
   
      (10)  ELT L 139, 5.6.2015, lk 30.
   
      (11)  ELT L 218, 19.8.2015, lk 1.
   
      (12)  ELT L 295, 12.11.2015, lk 23.
   
      (13)  ELT C 405, 5.12.2015, lk 8.
   
      (14)  ELT C 405, 5.12.2015, lk 20.
   
      (15)  ELT C 405, 5.12.2015, lk 33.
   
      (16)  ELT L 23, 29.1.2016, lk 23.
   
      (17)  ELT L 37, 12.2.2016, lk 76.
   
      (18)  ELT L 37, 12.2.2016, lk 56.
   
      (19)  ELT L 269, 10.10.2013, lk 1.
   
      LISA
      
         Äriühingute loetelu
      
      
                  Äriühingu nimi
               
               
                  TARICi lisakood
               
            
                  Jiangsu Aide Solar Energy Technology Co. Ltd
               
               
                  B798 
               
            
                  Alternative Energy (AE) Solar Co. Ltd
               
               
                  B799 
               
            
                  Anhui Chaoqun Power Co. Ltd
               
               
                  B800 
               
            
                  Anji DaSol Solar Energy Science & Technology Co. Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801 
               
            
                  Anhui Titan PV Co. Ltd
               
               
                  B803 
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co. Ltd
               
               
                  B806 
               
            
                  Changzhou Shangyou Lianyi Electronic Co. Ltd
               
               
                  B807 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CNPV Dongying Solar Power Co. Ltd
               
               
                  B813 
               
            
                  CSG PVtech Co. Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809 
               
            
                  Delsolar (Wujiang) Ltd
               
               
                  B792 
               
            
                  Dongfang Electric (Yixing) MAGI Solar Power Technology Co. Ltd
               
               
                  B816 
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  Era Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co., Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co. Ltd
               
               
                  B827 
               
            
                  HENGJI PV-TECH ENERGY CO. LTD
               
               
                  B828 
               
            
                  Himin Clean Energy Holdings Co. Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co. Ltd
               
               
                  B831 
               
            
                  Jiangsu Hosun Solar Power Co. Ltd
               
               
                  B832 
               
            
                  Jiangsu Jiasheng Photovoltaic Technology Co. Ltd
               
               
                  B833 
               
            
                  Jiangsu Runda PV Co., Ltd
               
               
                  B834 
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co. Ltd
               
               
                  B836 
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co. Ltd
               
               
                  B838 
               
            
                  Jiangsu Sunlink PV Technology Co. Ltd
               
               
                  B839 
               
            
                  Jiangsu Zhongchao Solar Technology Co. Ltd
               
               
                  B840 
               
            
                  Jiangxi Risun Solar Energy Co. Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co. Ltd
               
               
                  B843 
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794 
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co. Ltd
               
               
                  B846 
               
            
                  Jumao Photonic (Xiamen) Co. Ltd
               
               
                  B847 
               
            
                  King-PV Technology Co. Ltd
               
               
                  B848 
               
            
                  Kinve Solar Power Co. Ltd (Maanshan)
               
               
                  B849 
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851 
               
            
                  MOTECH (SUZHOU) RENEWABLE ENERGY CO. LTD
               
               
                  B852 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co. Ltd
               
               
                  B857 
               
            
                  Ningbo Komaes Solar Technology Co. Ltd
               
               
                  B858 
               
            
                  Ningbo Osda Solar Co. Ltd
               
               
                  B859 
               
            
                  Ningbo Qixin Solar Electrical Appliance Co. Ltd
               
               
                  B860 
               
            
                  Ningbo South New Energy Technology Co. Ltd
               
               
                  B861 
               
            
                  Ningbo Sunbe Electric Ind Co. Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co. Ltd
               
               
                  B864 
               
            
                  Perlight Solar Co. Ltd
               
               
                  B865 
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869 
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872 
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co.Ltd
               
               
                  B878 
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880 
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co. Ltd
               
               
                  B884 
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co. Ltd
               
               
                  B877 
               
            
                  Shenzhen Sungold Solar Co. Ltd
               
               
                  B879 
               
            
                  Wuhu Zhongfu PV Co. Ltd
               
               
                  B889 
               
            
                  Wuxi Saijing Solar Co. Ltd
               
               
                  B890 
               
            
                  Wuxi Shangpin Solar Energy Science and Technology Co. Ltd
               
               
                  B891 
               
            
                  Wuxi Solar Innova PV Co. Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893 
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897 
               
            
                  Years Solar Co. Ltd
               
               
                  B898 
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797 
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899 
               
            
                  Yuhuan Sinosola Science & Technology Co.Ltd
               
               
                  B900 
               
            
                  Zhangjiagang City SEG PV Co. Ltd
               
               
                  B902 
               
            
                  Zhejiang Fengsheng Electrical Co. Ltd
               
               
                  B903 
               
            
                  Zhejiang Global Photovoltaic Technology Co. Ltd
               
               
                  B904 
               
            
                  Zhejiang Heda Solar Technology Co. Ltd
               
               
                  B905 
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906 
               
            
                  Zhejiang Kingdom Solar Energy Technic Co. Ltd
               
               
                  B907 
               
            
                  Zhejiang Koly Energy Co. Ltd
               
               
                  B908 
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910 
               
            
                  Zhejiang Shuqimeng Photovoltaic Technology Co. Ltd
               
               
                  B911 
               
            
                  Zhejiang Shinew Photoelectronic Technology Co. Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914 
               
            
                  Zhejiang Sunrupu New Energy Co. Ltd
               
               
                  B915 
               
            
                  Zhejiang Tianming Solar Technology Co. Ltd
               
               
                  B916 
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co. Ltd
               
               
                  B922